Његова репрезентативна каријера је оно по чему ће га многи памтити. Иако је прошао комплетне припреме за Светско првенство 1998. у Атини, надајући се да ће ФИБА да му дозволи да игра за Југославију (пошто је имао и грчки пасош), дан уочи почетка шампионата стигла је забрана. Први званичан репрезентативни наступ имао је следеће године, када је учествовао на Европском првенству одмах након бомбардовања Југославије. Реперезентација је успела да освоји бронзану медаљу. После паузе на Олимпијским играма у Сиднеју учествовао је на Европском првенству у Турској 2001. године.